
     REPUBLIKA HRVATSKA
     TRGOVAČKI SUD U OSIJEKU

					R J E Š E N J E

	       Trgovački sud u Osijeku  po stečajnoj sutkinji Nadi Roso , u stečajnom postupku nad dužnikom KENGUR-CO, d.o.o. Ogulin, Ivana Gorana Kovačića 9, OIB: 23500989893, MBS: 020003457, odlučujući o žalbi dužnika protiv Rješenje TS Osijek broj  20 St-310/18 od 6. srpnja 2018. g., dana 6. studenog 2018. g.,

r i j e š i o  j e


1. ODBIJA SE kao neosnovana žalba dužnika KENGUR-CO, d.o.o. Ogulin, Ivana Gorana Kovačića 9, OIB: 23500989893, MBS: 020003457 od 23. srpnja 2018. g.  i potvrđuje Rješenje TS Osijek poslovni broj 20 St-310/18-5 od 6. srpnja 2018. g.

Obrazloženje


	Pobijanim Rješenjem obustavljen je skraćeni stečajni postupak nad dužnikom KENGUR-CO, d.o.o. Ogulin, Ivana Gorana Kovačića 9, OIB: 23500989893, MBS: 020003457, te je istim Rješenjem određeno da će se postupak nastaviti prema općim odredbama Stečajnog zakona.
 
	Tako je odlučeno jer je RH MF Porezna uprava zastupana po ŽDO Osijek dana 14. lipnja 2018. g. podnijela prijedlog za otvaranje stečajnog postupka nad dužnikom budući su ispunjene pretpostavke propisane Stečajnim zakonom sukladno čl. 433 Stečajnog zakona (NN br. 71/15 i 104/17 dalje: SZ).

	Protiv navedenog Rješenja žalbu je izjavio dužnik dana 23.7.2018. g. navodeći u bitnom da poduzeće ne posluje od 31.10.2017. g., nema zaposlenika, ne posjeduje dugotrajnu imovinu a da dugovanja u iznosu 140.606,97 kn nisu točna budući je s Erste Bankom potpisan ne navodeći što, pa da je trebalo povući blokadu jer se uplate vrše redovito mjesečno prema dogovoru. 

Zaključkom ovoga suda od 6 Stž-12/18-2 od 24. rujna 2018. g. pozvan je dužnik da u roku od 15 dana od primitka zaključka dostavi dokaz – Potvrdu FINE da je račun dužnika odblokiran odnosno da je stanje računa dužnika 0,00 kn pod prijetnjom odbačaja žalbe sukladno čl. 109 ZPP u vezi s čl. 10 SZ.

Navedeni Zaključak ovoga suda dužnik primio je 27.9.2018. g. a što je utvrđeno u povratnicu o primitku koja se nalazi u spisu a na koji Zaključak se dužnik nije očitovao.

Žalba nije osnovana.

Pobijano Rješenje ispitano je na temelju odredbe čl. 436 SZ.

Prema podacima iz spisa koji je uz žalbu priložen proizlazi da je na prijedlog FINE RC Zagreb od 7.12.2017. g. za provedbu skraćenog stečajnog postupka nad dužnikom Trgovački sud u Osijeku objavio Oglas poslovni broj 20 St-310/18-3 dana 30. travnja 2018. g. temeljem kojeg je RH MF Porezna uprava zastupana po ŽDO Osijek dana 14.6.2018. g., na propisanom obrascu, podnijela prijedlog za otvaranje stečajnog postupka nad dužnikom navodeći da prema dužniku ima tražbinu u iznosu od 29.702,10 kn temeljem ovršne isprave – rješenja MFIN, Porezna uprava Područni ured Karlovac od 26.7.2017. g. te temeljem vjerodostojnih isprava te da kod dužnika postoji stečajni razlog neizvršene osnove za plaćanje u razdoblju dužem od 60 dana o čemu u spis dostavlja materijalnu dokumentaciju.

 Rješenjem TS Osijek poslovni broj 20 St-310/18-5 od 6. srpnja 2018. g. obustavljen je skraćeni stečajni  postupak nad dužnikom te je istim Rješenjem određeno da će se postupak nastaviti prema općim odredbama Stečajnog zakona. 

Budući da dužnik, a kako to navodi u svojoj žalbi, da je račun dužnika trebao biti odblokiran u prilog kojim tvrdnjama nije dostavio dokaz a niti po pozivu suda iz gore navedenog Zaključka od 24.9.2018. g. utvrđeno je da je sud pravilnom primjenom odredbe iz čl. 433 SZ i čl. 431 SZ donio pobijano Rješenje te je valjalo sukladno čl. 436 SZ žalbu kao neosnovanu odbiti a pobijano Rješenje potvrditi.


	U Osijeku 6. studenog 2018. g.


Zapisničar:								    STEČAJNA SUTKINJA 
Danijela Sekulić				      				     Nada Roso



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.




D N A :
1. e-oglasna ploča 
2. dužnik
3. K-6.12.

